PATNGALI
పతంజలి ఉత్పత్తులకు ఎ ప్లస్‌ రేటింగ్‌
ముంబై, జనవరి 17: పతంజలి ఆయుర్వేద ఉత్పత్తులకు అంతర్జాతీయ రేటింగ్‌ సంస్థలు దీర్ఘకాలిక రేటింగ్‌ను పెంచింది. మొట్టమొదటిసారిగా బాబారామ్‌దేవ్‌, ఆయన డిఫ్యూటీ బాలకృష్ణలు నిర్వహిస్తున్న పతంజలి ఆయు ర్వద ఉత్పత్తులకు ఇక్రా రేటింగ్‌ సంస్థ దీర్ఘకాలికంగా రేటింగ్‌ను ఎమైనస్‌ నుంచి ఎప్లస్‌ రేటింగ్‌ ఇచ్చింది. 300కోట్లరూపాయలు నిధులఆధారిత సౌకర్యాలు పెంచు కోవడం ద్వారా రేటింగ్‌ను పెంచింది. నిధుల సౌలభ్యత అవసరంలేని సౌకర్యాలకుసైతం స్వల్పకాలిక రేటింగ్‌ ఎ2ప్లస్‌ నుంచి ఎవన్‌రేటింగ్‌ ఇచ్చింది. ఇక్రా రేటింగ్స్‌తో పతంజలి ఆర్థికవృద్ధి ఆరోగ్యకరంగా ఉందని తెలుస్తోంది. కంపెనీ మూలధన వనరులను పెంచుకోవడంతోపాటు, విస్తరణ ప్రణాళిక అమలుచేస్తోంది. అంతర్గతంగానే నిధు లను సమీకరించుకోడం, రుణాలపై ఆధారపడకుండా సొంతంగా వనరులు సమకూర్చుకుని రుణభారంలేని సంస్థగా తీర్చిదిద్దే ప్రయత్నాలు జరుగుతున్నాయి. ప్రస్తు తం పతంజలికి పుష్కలమైన ఆర్థికవనరులున్నట్లు తెలు స్తోంది. విభిన్నకేటగిరీల్లో ఎఫ్‌ఎంసిజి మార్కెట్‌లో అగ్ర గామిగా రావడమే ఇందుకు కీలకమని ఇక్రా అభిప్రాయ పడింది. ఇప్పటికే కొన్ని రేటింగ్‌ సంస్థలు కేర్‌ వంటివి సమాచారం అందించకపోవడంతో తమరేటింగ్‌ను సస్పెండ్‌చేశాయి. గత ఏడాది బ్రిక్‌వర్క్‌ కూడా పతంజలికి స్థిరమైన డబుల్‌ఎ రేటింగ్‌ ఇచ్చింది. 2015-16 నాటికి పతంజలి టర్నోవర్‌ ఐదువేల కోట్ల నుంచి 10వేల కోట్లకు పెంచుకునే లక్ష్యంతో పనిచేస్తోంది. 2014-15లో కంపెనీ టర్నోవర్‌ 2006కోట్లుగా మాత్రమే ఉంది. పతం జలి కొత్త ఉత్పత్తులను ప్రవేశపెట్టేందుకు కృషిచేస్తోందని గడచిన రెండేళ్లలో పతంజలి ప్రతి కేటగిరీలోను, ఆహారుత్పత్తులు, ఎఫ్‌ఎంసిజి రంగాల్లో ప్రవేశించిందని అన్నారు. వ్యక్తిగత సంరక్షణ ఉత్పత్తులద్వారా లీవర్‌ ఆయుష్‌ డాబర్‌కు పోటీ ఇస్తోంది. ఇమామి, కాల్గేట్‌ పామోలివ్‌ కంపెనీలకు సైతం పోటీ ఇచ్చేవిధంగా పతంజలి ఆయుర్వేద ఉత్పత్తులను మార్కెట్‌ చేస్తోంది.